**MOLITVE VJERNIKA**

**Svetkovina Duhova – A (4. lipnja 2017.)**

1. Za našeg papu Franju, biskupe, svećenike, redovnice i redovnike: daj da snagom Duha Svetoga odvažno propovijedaju i žive evanđelje kako bi dostojno živjeli poziv na koji si ih pozvao te budu putokaz nade onima koji su izgubili vjeru, molimo Te.
2. Bože, daj obiteljima zajedništvo u različitosti. Ljubavlju kojom se njezini članovi ljube, prodahni cijelu Crkvu da budemo slika Tvoja ljubavi, a drugima putokaz na putu svetosti, molimo Te.
3. Za nositelje vlasti u domovini i svijetu: daj im mudrosti kako bi donosili zakone koji štite i promiču dostojanstvo svakog čovjeka bez obzira na stalež, rasu, jezik, spol ili dob i to već od začeća do prirodne smrti, molimo Te.
4. Za ovogodišnje krizmanike i one koji će to tek postati: daj da s radošću žive te raspiruju darove koje daje Duh Sveti za svoju izgradnju i na izgradnju zajednice, molimo Te.
5. Za progonjene, oslabjele i uplašene: daj im hrabrosti i jakosti da mogu strpljivo nositi križ do njegova nestanka u slavi, molimo Te.
6. Za nas okupljene na ovu euharistijsku službu: daj nam svoj mir kako bi mogli umnažati darove koje smo dobili na dan svoje krizme i s plodovima služiti u Crkvi i svijetu na proslavu Presvetog Trojstva, molimo Te.
7. Za pokojne: neka ih snaga Tvoga Duha pridruži životu uskrslog Krista, molimo Te.